title: 2005/266/EK: A Tanács határozata (2005. március 16.) a nemzeti központi bankok külső könyvvizsgálóiról szóló 1999/70/EK határozatnak a Banco de Portugal külső könyvvizsgálói tekintetében történő módosításáról

text:
               31.3.2005

               HU

               Az Európai Unió Hivatalos Lapja

               L 82/6

      A TANÁCS HATÁROZATA

   (2005. március 16.)
   a nemzeti központi bankok külső könyvvizsgálóiról szóló 1999/70/EK határozatnak a Banco de Portugal külső könyvvizsgálói tekintetében történő módosításáról
   (2005/266/EK)
   AZ EURÓPAI UNIÓ TANÁCSA,
   tekintettel a Központi Bankok Európai Rendszerének és az Európai Központi Banknak az Európai Közösséget létrehozó szerződéshez csatolt alapokmányáról szóló jegyzőkönyvre és különösen annak 27.1. cikkére,
   tekintettel a Banco de Portugal külső könyvvizsgálóiról szóló, az Európai Központi Banknak (a továbbiakban: EKB) az Európai Unió Tanácsához intézett 2005. február 11-i EKB/2005/3 ajánlására (1),
   mivel:

               (1)

               Az EKB és az euró-rendszer nemzeti központi bankjainak beszámolóit az EKB Kormányzótanácsa által javasolt és az Európai Unió Tanácsa által jóváhagyott független külső könyvvizsgálóknak kell ellenőrizniük.

               (2)

               A portugál jogszabályok közelmúltbeli változása értelmében a beszámolókat kizárólag revisores oficiais de contas (hiteles könyvvizsgálók) ellenőrizhetik. Ezért az EKB Kormányzótanácsa javasolta, hogy a Banco de Portugál külső könyvvizsgálójaként az Európai Unió Tanácsa hagyja jóvá a PricewaterhouseCoopers – Auditores e Consultores, Lda. könyvvizsgálónak a PricewaterhouseCoopers & Associados – Sociedade de Revisores Oficiais de Contas, Lda. könyvvizsgálóval való felváltását, tekintettel arra, hogy az előző nem minősül hiteles könyvvizsgálónak.

               (3)

               Az EKB Kormányzótanácsa nem javasolta a külső könyvvizsgálói megbízatás időtartamának megváltoztatását.

               (4)

               Helyénvaló az EKB Kormányzótanácsának ajánlását követni, és ennek megfelelően a nemzeti központi bankok külső könyvvizsgálóiról szóló, 1999. január 25-i 1999/70/EK határozatot (2) módosítani,

         A KÖVETKEZŐKÉPPEN HATÁROZOTT:
   1. cikk
   Az 1999/70/EK határozat 1. cikkének (10) bekezdése helyébe a következő lép:

      „(10)   A PricewaterhouseCoopers & Associados – Sociedade de Revisores Oficiais de Contas, Lda. könyvvizsgálót mint a Banco de Portugal külső könyvvizsgálóját a Tanács a 2004. pénzügyi évtől kezdődően egyéves, megújítható időtartamra jóváhagyja.”

   2. cikk
   Erről a határozatról az EKB értesítést kap.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2005. március 16-án.

            Tanács részéről

            az elnök

         J. ASSELBORN

      (1)  HL C 50., 2005.2.26., 6. o.

      (2)  HL L 22., 1999.1.29., 69. o. A legutóbb a 2004/651/EK határozattal (HL L 298., 2004.9.23., 23. o.) módosított határozat.


title: A Tanács 2004/790/KKBP határozata 2004. november 22. az Európai Uniónak az Albániában található kézi lőfegyverekhez és könnyű fegyverekhez szükséges lőszer megsemmisítéséhez való hozzájárulása céljából a 2002/589/KKBP együttes fellépés végrehajtásáról szóló 2003/276/KKBP határozat meghosszabbításáról és módosításáról

text:
               24.11.2004

               HU

               Az Európai Unió Hivatalos Lapja

               L 348/45

      A TANÁCS 2004/790/KKBP HATÁROZATA

   2004. november 22.
   az Európai Uniónak az Albániában található kézi lőfegyverekhez és könnyű fegyverekhez szükséges lőszer megsemmisítéséhez való hozzájárulása céljából a 2002/589/KKBP együttes fellépés végrehajtásáról szóló 2003/276/KKBP határozat meghosszabbításáról és módosításáról
   AZ EURÓPAI UNIÓ TANÁCSA,
   tekintettel az Európai Uniónak a kézi lőfegyverek és a könnyű fegyverek destabilizációra vezető felhalmozódása és elterjedése elleni küzdelemhez való hozzájárulásáról szóló, 2002. július 12-i 2002/589/KKBP tanácsi együttes fellépésre (1), és különösen annak 7. cikkére, az Európai Unióról szóló szerződés 23. cikke (2) bekezdésével összefüggésben,
   mivel:

               (1)

               2003. április 14-én a Tanács elfogadta az Európai Uniónak az Albániában található kézi lőfegyverekhez (2) és könnyű fegyverekhez szükséges lőszer megsemmisítéséhez való hozzájárulása tekintetében a 2002/589/KKBP együttes fellépés végrehajtásáról szóló 2003/276/KKBP határozatot, amely erre a célra 820 000 EUR-t különített el.

               (2)

               Néhány célkitűzés 2004. október 31-ig, a 2003/276/KKBP határozat lejáratának időpontjáig nem volt teljesíthető, másokat pedig meg kell erősíteni és ki kell bővíteni a fenti időpontot követően. A kérdéses projekt egy négy évig tartó többéves projekt.

               (3)

               Ezért a 2003/276/KKBP határozatot meg kell hosszabbítani és módosítani kell,

         A KÖVETKEZŐKÉPPEN HATÁROZOTT:
   1. cikk
   Az 2003/276/KKBP határozat a következők szerint módosul:

               1.

               a 2. cikk (1) bekezdésében a „820 000 EUR” pénzügyi referenciaösszeg helyébe az „1 300 000 EUR” összeg lép;

               2.

               a 4. cikk (1) bekezdésében a második mondat helyébe az „Ez a határozat 2005. december 31-én jár le.” szöveg lép.

         2. cikk
   Ez a határozat 2004. november 1-jén lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2004. november 22-én

            a Tanács részéről

            az elnök

         B. R. BOT

      (1)  HL L 191., 2002.7.19., 1. o.

      (2)  HL L 99., 2003.4.17., 60. o.


title: A Tanács (EU) 2017/1844 határozata (2017. október 9.) a Régiók Bizottságának a Holland Királyság által javasolt egy tagja kinevezéséről

text:
               12.10.2017

               HU

               Az Európai Unió Hivatalos Lapja

               L 262/6

         A TANÁCS (EU) 2017/1844 HATÁROZATA
   (2017. október 9.)
   a Régiók Bizottságának a Holland Királyság által javasolt egy tagja kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a holland kormány javaslatára,
   mivel:

               (1)

               A Tanács 2015. január 26-án, 2015. február 5-én, illetve 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 (3) határozatot.

               (2)

               Rogier VAN DER SANDE hivatali idejének lejártát követően a Régiók Bizottsága egy tagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2020. január 25-ig, a Régiók Bizottsága tagjává nevezi ki a következő személyt:

               —

               J. (Jeannette) BALJEU, Gedeputeerde in de provincie Zuid-Holland.

         2. cikk
   Ez a határozat az elfogadásának napján lép hatályba.

      Kelt Luxembourgban, 2017. október 9-én.

            a Tanács részéről

            az elnök

         S. KIISLER

      (1)  A Tanács 2015. január 26-i (EU) 2015/116 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 20., 2015.1.27., 42. o.).

      (2)  A Tanács 2015. február 5-i (EU) 2015/190 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 31., 2015.2.7., 25. o.).

      (3)  A Tanács 2015. június 23-i (EU) 2015/994 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 159., 2015.6.25., 70. o.).


title: 2014/44/EU: A Tanács határozata ( 2014. január 28. ) a bizonyos növekedésserkentő hormonokkal nem kezelt állatokból származó marhahús behozataláról, valamint az Amerikai Egyesült Államok által az Európai Unióból származó bizonyos termékekre kivetett emelt vámokról szóló felülvizsgált egyetértési megállapodásnak az Egyesült Államokkal történő megkötéséről

text:
                  2014.1.30.

                  HU

                  Az Európai Unió Hivatalos Lapja

                  L 27/1

         A TANÁCS HATÁROZATA
         (2014. január 28.)
         a bizonyos növekedésserkentő hormonokkal nem kezelt állatokból származó marhahús behozataláról, valamint az Amerikai Egyesült Államok által az Európai Unióból származó bizonyos termékekre kivetett emelt vámokról szóló felülvizsgált egyetértési megállapodásnak az Egyesült Államokkal történő megkötéséről
         (2014/44/EU)
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke első (4) bekezdésének első albekezdésére, összefüggésben 218. cikke (6) bekezdésének a) és v) pontjával,
         tekintettel az Európai Bizottság javaslatára,
         tekintettel az Európai Parlament egyetértésére,
         mivel:

                     (1)

                     a bizonyos növekedésserkentő hormonokkal nem kezelt állatokból származó marhahús behozataláról, valamint az Amerikai Egyesült Államok által az Európai Unióból származó bizonyos termékekre kivetett emelt vámokról szóló, az Amerikai Egyesült Államokkal kötött, felülvizsgált egyetértési megállapodást (a továbbiakban: egyetértési megállapodás) a 2013/523/EU tanácsi határozattal (1) összhangban 2013. október 21-én aláírták annak későbbi időpontban történő megkötésének függvényében.

                     (2)

                     Az egyetértési megállapodást jóvá kell hagyni,

               ELFOGADTA EZT A HATÁROZATOT:

            1. cikk
            A bizonyos növekedésserkentő hormonokkal nem kezelt állatokból származó marhahús behozataláról, valamint az Amerikai Egyesült Államok által az Európai Unióból származó bizonyos termékekre kivetett emelt vámokról szóló, az Amerikai Egyesült Államokkal kötött felülvizsgált egyetértési megállapodás az Unió nevében jóváhagyásra kerül.
            Az egyetértési megállapodás szövegét csatolták e határozathoz.

            2. cikk
            Ez a határozat elfogadásának napján lép hatályba.

            Kelt Brüsszelben, 2014. január 28-án.

                  a Tanács részéről

                  az elnök

               G. STOURNARAS

            (1)  A Tanács 2013. október 18-i 2013/523/EU határozata a bizonyos növekedésserkentő hormonokkal nem kezelt állatokból származó marhahús behozataláról, valamint az Amerikai Egyesült Államok által az Európai Unióból származó bizonyos termékekre kivetett emelt vámokról szóló felülvizsgált egyetértési megállapodásnak az Európai Unió nevében az Egyesült Államokkal történő aláírásáról (HL L 282., 2013.10.24., 35. o.).


title: 2013/312/EU: Az Európai Tanács határozata ( 2013. június 28. ) az Európai Parlament összetételének megállapításáról

text:
               29.6.2013

               HU

               Az Európai Unió Hivatalos Lapja

               L 181/57

         AZ EURÓPAI TANÁCS HATÁROZATA
   (2013. június 28.)
   az Európai Parlament összetételének megállapításáról
   (2013/312/EU)
   AZ EURÓPAI TANÁCS,
   tekintettel az Európai Unióról szóló szerződésre és különösen annak 14. cikke (2) bekezdésére,
   tekintettel az átmeneti rendelkezésekről szóló 36. jegyzőkönyv 2. cikkének (3) bekezdésére,
   tekintettel az Európai Parlament kezdeményezésére (1),
   tekintettel az Európai Parlament egyetértésére (2),
   mivel:

               (1)

               Az átmeneti rendelkezésekről szóló 36. jegyzőkönyv 2. cikkének (1) és (2) bekezdése a 2009–2014-es parlamenti ciklus végén hatályát veszti.

               (2)

               A Horvát Köztársaság csatlakozásának feltételeiről, valamint az Európai Unióról szóló szerződés, az Európai Unió működéséről szóló szerződés és az Európai Atomenergia-közösséget létrehozó szerződés kiigazításáról szóló okmány 19. cikkének (1) bekezdése a 2009–2014-es parlamenti ciklus végén hatályát veszti.

               (3)

               Szükséges késlekedés nélkül eleget tenni a 36. jegyzőkönyv 2. cikke (3) bekezdésében foglalt rendelkezéseknek, vagyis elfogadni az Európai Unióról szóló szerződés 14. cikke (2) bekezdésének második albekezdésében előírt határozatot, lehetővé téve a tagállamok számára, hogy kellő időben meghozzák a szükséges hazai intézkedéseket az Európai Parlament 2014–2019-es ciklusára vonatkozó választások megtartására.

               (4)

               Az Európai Unióról szóló szerződés 14. cikke (2) bekezdésének első albekezdése meghatározza az Európai Parlament összetételének feltételeit, miszerint az Unió polgárait képviselők összlétszáma nem haladhatja meg a hétszázötven képviselőt, az elnököt nem számolva, e képviseletnek továbbá meg kell felelnie a csökkenő arányosság elvének, tagállamonként legalább hat képviselői hely biztosítása mellett, de egyetlen tagállam sem juthat kilencvenhatnál több képviselői helyhez.

               (5)

               Az Európai Unióról szóló szerződés 10. cikke többek között úgy rendelkezik, hogy az Unió működése a képviseleti demokrácián alapul, amelyben a polgárok közvetlen képviselete az Unió szintjén az Európai Parlamentben valósul meg, a tagállamok képviseletét pedig a kormányuk látja el a Tanácsban, amelyek maguk vagy nemzeti parlamentjüknek, vagy a polgáraiknak tartoznak demokratikus felelősséggel. Ezért az Európai Unióról szóló szerződés 14. cikkének (2) bekezdése az Európai Parlament összetételének feltételeiről a Szerződésekben meghatározott szélesebb intézményi rendelkezések összefüggésében alkalmazandó, amely magába foglalja a Tanácsban folyó döntéshozatallal kapcsolatos rendelkezéseket is,

         ELFOGADTA EZT A HATÁROZATOT:
   1. cikk
   A csökkenő arányosság elvének az Európai Unióról szóló szerződés 14. cikke (2) bekezdésének első albekezdésében foglalt elvét alkalmazva, a következő elvek alkalmazandóak:

               —

               az európai parlamenti helyek számszerű elosztásának teljes mértékben fel kell használnia az Európai Unióról szóló szerződésben meghatározott alsó és felső határértékeket annak érdekében, hogy a lehető legjobban tükrözze az egyes tagállamok népességének számát,

               —

               az egyes tagállamok népessége és képviselői helyeinek száma közötti arány az egész számra kerekítés előtt az adott tagállam népessége tekintetében annak függvényében változik, hogy egy népesebb tagállam parlamenti képviselője több polgárt képvisel mint egy kevésbé népes tagállam képviselője, és fordítva, minél népesebb egy tagállam, annál nagyobb a jogosultsága a képviselői helyek nagy számára.

         2. cikk
   A tagállamok teljes népességét a Bizottság (Eurostat) számítja ki a tagállamok által szolgáltatott adatok alapján, egy európai parlamenti és tanácsi rendeletben meghatározott módszernek megfelelően.
   3. cikk
   Az 1. cikk alkalmazásában az egyes tagállamokban megválasztott európai parlamenti képviselők száma a 2014–2019-es parlamenti ciklusban:

               Belgium

               21

               Bulgária

               17

               Cseh Köztársaság

               21

               Dánia

               13

               Németország

               96

               Észtország

               6

               Írország

               11

               Görögország

               21

               Spanyolország

               54

               Franciaország

               74

               Horvátország

               11

               Olaszország

               73

               Ciprus

               6

               Lettország

               8

               Litvánia

               11

               Luxemburg

               6

               Magyarország

               21

               Málta

               6

               Hollandia

               26

               Ausztria

               18

               Lengyelország

               51

               Portugália

               21

               Románia

               32

               Szlovénia

               8

               Szlovákia

               13

               Finnország

               13

               Svédország

               20

               Egyesült Királyság

               73

         4. cikk
   E határozatot a 2019–2024-es parlamenti ciklus kezdete előtt megfelelő időben felül kell vizsgálni az Európai Parlament 2016 vége előtt benyújtott kezdeményezése alapján egy olyan rendszer létrehozása céljából, amelynek segítségével a jövőben minden egyes európai parlamenti választás előtt tárgyilagos, igazságos, időtálló és átlátható módon oszthatók el a képviselői helyek a tagállamok között, az 1. cikkben meghatározott csökkenő arányosság elve alapján, figyelembe véve a tagállamok számának esetleges változását, a lakosságuk körültekintően megállapított demográfiai változásait, így tiszteletben tartva a Szerződésekben meghatározott intézményi rendszer általános egyensúlyát.
   5. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2013. június 28-án.

            az Európai Tanács részéről

            az elnök

         H. VAN ROMPUY

      (1)  2013. március 13-án elfogadott kezdeményezés (a Hivatalos Lapban még nem tették közzé).

      (2)  2013. június 12-i egyetértés (a Hivatalos Lapban még nem tették közzé).


title: Az Európai Parlament határozata (2009. április 23.) a 2007-es pénzügyi évre szóló általános költségvetésének végrehajtására vonatkozó mentesítésről, VI. szakasz - Európai Gazdasági és Szociális Bizottság

text:
               26.9.2009

               HU

               Az Európai Unió Hivatalos Lapja

               L 255/81

         AZ EURÓPAI PARLAMENT HATÁROZATA
   (2009. április 23.)
   a 2007-es pénzügyi évre szóló általános költségvetésének végrehajtására vonatkozó mentesítésről, VI. szakasz – Európai Gazdasági és Szociális Bizottság
   (2009/637/EK)
   AZ EURÓPAI PARLAMENT,

               —

               tekintettel az Európai Unió 2007-es pénzügyi évre vonatkozó általános költségvetésére (1),

               —

               tekintettel az Európai Közösségek 2007-es pénzügyi évre vonatkozó végleges éves beszámolójára – I. kötet (C6-0420/2008) (2),

               —

               tekintettel az Európai Gazdasági és Szociális Bizottságnak a 2007-ben elvégzett belső ellenőrzésekről a mentesítésért felelős hatóság számára készített éves jelentésére,

               —

               tekintettel a Számvevőszéknek a 2007-es pénzügyi évre vonatkozó költségvetés végrehajtásáról szóló éves jelentésére (3), az ellenőrzés alá vont intézmények válaszaival együtt,

               —

               tekintettel a Számvevőszéknek az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az EK-Szerződés 248. cikke szerinti megbízhatósági nyilatkozatára (4),

               —

               tekintettel az EK-Szerződés 272. cikkének (10) bekezdésére, valamint 274., 275. és 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (5) és különösen annak 50., 86., 145., 146. és 147. cikkére,

               —

               tekintettel eljárási szabályzatának 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére (A6-0155/2009),

               1.

               mentesítést ad az Európai Gazdasági és Szociális Bizottság főtitkára számára az Európai Gazdasági és Szociális Bizottság 2007-es pénzügyi évre szóló költségvetésének végrehajtására vonatkozóan;

               2.

               észrevételeit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot és az annak szerves részét képező állásfoglalást a Tanácsnak, a Bizottságnak, a Bíróságnak, a Számvevőszéknek, az európai ombudsmannak és az európai adatvédelmi biztosnak, és gondoskodjon az Európai Unió Hivatalos Lapjában való közzétételéről (L sorozat).

            az elnök

         Hans-Gert PÖTTERING

            a főtitkár

         Klaus WELLE

      (1)  HL L 77., 2007.3.16.

      (2)  HL C 287., 2008.11.10., 1. o.

      (3)  HL C 286., 2008.11.10., 1. o.

      (4)  HL C 287., 2008.11.10., 111. o.

      (5)  HL L 248., 2002.9.16., 1. o.

   AZ EURÓPAI PARLAMENT ÁLLÁSFOGLALÁSA
   (2009. április 23.)
   az Európai Unió 2007-es pénzügyi évre szóló általános költségvetésének végrehajtására vonatkozó mentesítésről szóló határozat szerves részét képező megjegyzésekkel, VI. szakasz – Európai Gazdasági és Szociális Bizottság
   AZ EURÓPAI PARLAMENT,

               —

               tekintettel az Európai Unió 2007-es pénzügyi évre vonatkozó általános költségvetésére (1),

               —

               tekintettel az Európai Közösségek 2007-es pénzügyi évre vonatkozó végleges éves beszámolójára – I. kötet (C6-0420/2008) (2),

               —

               tekintettel az Európai Gazdasági és Szociális Bizottságnak a 2007-ben elvégzett belső ellenőrzésekről a mentesítésért felelős hatóság számára készített éves jelentésére,

               —

               tekintettel a Számvevőszéknek a 2007-es pénzügyi évre vonatkozó költségvetés végrehajtásáról szóló éves jelentésére (3) az ellenőrzés alá vont intézmények válaszaival együtt,

               —

               tekintettel a Számvevőszéknek az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az EK-Szerződés 248. cikke szerinti megbízhatósági nyilatkozatára (4),

               —

               tekintettel az EK-Szerződés 272. cikkének (10) bekezdésére, valamint 274., 275. és 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (5) és különösen annak 50., 86., 145., 146. és 147. cikkére,

               —

               tekintettel eljárási szabályzatának 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére (A6-0155/2009),

               1.

               megjegyzi, hogy 2007-ben az Európai Gazdasági és Szociális Bizottság (EGSZB) összesen 116 millió EUR (2006-ban: 112 millió EUR) összegű kötelezettségvállalási előirányzat felett rendelkezett, amelynek felhasználási aránya 91,64 %-os volt, alacsonyabb a többi intézmény felhasználási arányának átlagánál (93,82 %);

               2.

               üdvözli, hogy az EGSZB és a Régiók Bizottsága 2007 decemberében új adminisztratív együttműködési megállapodást írt alá a 2008–2014-es időszakra vonatkozóan; meggyőződése, hogy a két intézmény közötti együttműködés pénzügyi szempontból kedvező lesz az európai adófizetők számára; sajnálatát fejezi ki ugyanakkor, hogy – az EGSZB éves jelentése szerint – az új együttműködési megállapodásról szóló tárgyalások lebénították vagy lassították a 2007-es munkaprogramban előirányzott egyes kezdeményezéseket;

               3.

               üdvözli a két bizottság egyértelmű elkötelezettségét azon cél iránt, hogy – a legjobban bevált gyakorlat alapján – összehangolják belső ellenőrzési követelményeiket, valamint a közös szolgálatokhoz kapcsolódó minden más releváns pénzügyi eljárásukat;

               4.

               megjegyzi, hogy az új megállapodás a legfontosabb területeket (infrastruktúra, informatika és telekommunikáció, valamint a fordítás, beleértve a dokumentum-előállítást is) megtartja a közös szolgálatok hatáskörében, míg a szolgáltatások korlátozott köre – így a belső szolgálatok, a szociális és orvosi szolgálat, a könyvtár és a sajtó-előmunkálatok – szétválasztásra kerülnek;

               5.

               kitart azonban amellett, hogy e szétválasztásnak költségvetési szempontból semlegesnek kell lennie, ezért sürgeti a két bizottságot, hogy a félidős felülvizsgálat részeként készítsenek közös elemzést annak felmérésére, hogy az erőforrások ilyen átcsoportosítása mindkettejük számára előnyös-e; felhívja a két bizottságot, hogy tájékoztassák a Parlamentet a szétválasztás által érintett területeken létrejövő mini-együttműködési megállapodások 2009 elején sorra kerülő értékeléséről;

               6.

               rámutat a Számvevőszék fent említett éves jelentésének 11.10. bekezdésében foglalt észrevételére, amely szerint az EGSZB azzal, hogy az előléptetést követő két évben továbbra is 1-nél nagyobb szorzót alkalmaz az 1-et meghaladó rész szolgálati időre való átváltása helyett, a többi intézmény által nem biztosított pénzügyi előnyben részesíti munkatársait;

               7.

               hangsúlyozza, hogy a személyzeti szabályzatnak a szorzótényezőre vonatkozó rendelkezéseit valamennyi intézménynek azonos módon kell értelmeznie és végrehajtania, hogy személyzetüknek azonos elbánást biztosítsanak; várja a Közszolgálati Törvényszék ítéletét egy bizottsági tisztviselő által benyújtott fellebbezés ügyében, és elvárja, hogy az EGSZB az ítélethez igazítsa gyakorlatát (ha szükséges, visszamenőleg);

               8.

               elégedetten állapítja meg, hogy 2007-ben két új pénzügyi rendszer (az ABAC WF és a SAP) lépett működésbe, és általában véve eredményesen működtek; üdvözli továbbá, hogy az EGSZB kezdeményezte az EMAS-tanúsítvány (a környezetvédelmi vezetési és hitelesítési rendszert igazoló tanúsítvány) megszerzését;

               9.

               üdvözli az EGSZB kezdeményezését, hogy titkárságán belül egy sor kulcstevékenységi és teljesítményi mutatót (KTTM-ek) dolgoz ki, amelyek az illetékes szolgálatok számára irányítási eszközként szolgálnak, és javítják az átláthatóságot; szorgalmazza, hogy az EGSZB új mutatókat fejlesszen ki, és a meglévőket a közép- és hosszú távú (öttől tíz évig) tendenciák bemutatására alkalmazza;

               10.

               elégedetten veszi tudomásul, hogy a tárgyalásos eljárás útján odaítélt szerződések értéke az odaítélt szerződések értékének arányában jelentősen csökkent, a 2006-os 7,5 %-ról 2007-ben 2,5 %-ra, annak ellenére, hogy a tárgyalásos eljárás útján odaítélt szerződések száma megkétszereződött; ösztönzi az EGSZB-t, hogy folytassa az arány további csökkentésére irányuló erőfeszítéseit;

               11.

               ezzel összefüggésben üdvözli a közös szolgálatokon belül egy szerződéskötési osztály létrehozását, amely a közös szolgálatok valamennyi operatív részlegének segítséget nyújt a közbeszerzések területén; megjegyzi, hogy az új megállapodás értelmében a közös szolgálatok keretében működő ellenőrzési szolgálat a két bizottság saját szolgálataihoz került át;

               12.

               megállapítja, hogy egy építőipari vállalkozót, amellyel az EGSZB és a Régiók Bizottsága szerződéses kapcsolatban állt, 2007 márciusában csalás gyanújával letartóztattak; elégedetten veszi tudomásul, hogy alaposan ellenőrizték az összes olyan szerződést, amelyet a két bizottság 2000 óta ezzel a vállalkozóval kötött, és az ellenőrzésről szóló jelentést megküldték az OLAF-nak;

               13.

               fontosnak tartja, hogy az ellenőrzések, amelyeket például az engedélyezésre jogosult tisztviselők, ellenőrök és könyvvizsgálók végeznek el, kellően szigorúak legyenek; ezzel összefüggésben hangsúlyozza a megfelelő számú szúrópróbaszerű ellenőrzések fontosságát valamennyi szektorban, a pár, nagyobb kockázatot képviselő stratégiai ágazaton túl is;

               14.

               üdvözli az ellenőrző bizottság létrehozását, amely három EGSZB-tagból áll, és egy külső könyvvizsgáló segíti a munkáját, és amelynek a feladatai közé tartozik a belső ellenőr függetlenségének igazolása, valamint a belső ellenőrzési jelentésekben foglalt ajánlásokra válaszul hozott intézkedések értékelése;

               15.

               megjegyzi, hogy a belga elsőfokú bíróság egy korábbi EGSZB-tagot bűnösnek talált útiköltségek csalással való visszaigénylésében (dupla visszatérítés); üdvözli ebben az összefüggésben, hogy az EGSZB fellebbezést nyújtott be azon határozat ellen, amely az EGSZB-t nem ismeri el magánfélként;

               16.

               megállapítja, hogy 2007. szeptember 25-én elfogadták az EGSZB-tagok utazási és üléseken való részvételi költségeinek visszatérítésére vonatkozó szabályok felülvizsgálatát, amely az érintett eljárások javítását és egyszerűsítését, ugyanakkor az átláthatóság és a tagok számára az egyenlő elbánás biztosítását célozta, figyelembe véve a technikai fejlődést (mint például az elektronikus jegy, online szállásfoglalás és a videokonferenciázás) is; szükségesnek tartja a kérdés vizsgálatát a következő mentesítési eljárás során (2008-as pénzügyi év);

               17.

               megjegyzi továbbá a tagok új pénzügyi statútumát illetően, hogy az EGSZB elnöksége 2008. november 12-i ülésén úgy határozott, hogy létrehoz egy eseti csoportot, amelyben a quaestorok is részt vesznek, és amely azt a feladatot kapja, hogy a tagok pénzügyi statútumának felülvizsgálatára vonatkozó javaslatokat dolgozzon ki;

               18.

               megjegyzi, hogy az EGSZB-tagok nem tesznek nyilatkozatot pénzügyi érdekeltségeikről, és nem adnak tájékoztatást például az adóköteles szakmai tevékenységeikről, fizetéssel járó állásaikról vagy tevékenységeikről; javasolja, hogy az EGSZB valamennyi tagja számára vezesse be ezt a kötelezettséget; javasolja továbbá egy független ellenőrző tisztviselő kinevezését, akinek évente nyilvános jelentést kellene készítenie a beérkezett nyilatkozatokról a hiteles monitoring és ellenőrzés biztosítása érdekében;

               19.

               megdicséri az EGSZB-t éves tevékenységi jelentésének minőségéért; kéri azonban, hogy a következő tevékenységi jelentése szánjon egy fejezetet a Parlament korábbi mentesítési határozatai nyomán az adott évben hozott intézkedések részletes ismertetésére, kitérve az ajánlások be nem tartásának lehetőség szerinti indokolására is;

               20.

               megjegyzi, hogy a költségvetési rendelet közbeszerzésre vonatkozó szabályai – az eddigi módosítások ellenére – továbbra is túlzott terheket rónak az olyan kisebb intézményekre, mint például az EGSZB, különösen a viszonylag kis összegű pályázatok vonatkozásában; felkéri a Bizottságot, hogy a költségvetési rendelet módosítására irányuló bármely jövőbeli javaslat kidolgozását megelőző előkészítő munka során folytasson széles körű konzultációt az EGSZB főtitkárával és vezetésével annak biztosítására, hogy aggályaik teljes mértékben figyelembevételre kerüljenek a végleges tervezetben.

      (1)  HL L 77., 2007.3.16.

      (2)  HL C 287., 2008.11.10., 1. o.

      (3)  HL C 286., 2008.11.10., 1. o.

      (4)  HL C 287., 2008.11.10., 111. o.

      (5)  HL L 248., 2002.9.16., 1. o.


title: 2007/350/EK: A Tanács határozata ( 2007. május 7. ) a Régiók Bizottsága egy litván tagjának és két litván póttagjának kinevezéséről

text:
               24.5.2007

               HU

               Az Európai Unió Hivatalos Lapja

               L 132/33

      A TANÁCS HATÁROZATA

   (2007. május 7.)
   a Régiók Bizottsága egy litván tagjának és két litván póttagjának kinevezéséről
   (2007/350/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a litván kormány javaslataira,
   mivel:

               (1)

               A Tanács 2006. január 24-én elfogadta a Régiók Bizottsága teljes jogú tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK (1) határozatot.

               (2)

               Uldis AUGULIS hivatali idejének lejártát követően a Régiók Bizottsága egy teljes jogú tagjának helye betöltetlen maradt. Aleksandrs LIELMEŽS teljes jogú taggá való kinevezését követően a Régiók Bizottsága egy póttagjának helye betöltetlen maradt. Gunārs LAICĀNS hivatali idejének lejártát követően a Régiók Bizottsága egy póttagjának helye betöltetlen maradt,

         A KÖVETKEZŐKÉPPEN HATÁROZOTT:
   1. cikk
   A hivatali idő fennmaradó részére, azaz 2010. január 25-ig a következő személyek kinevezésére kerül sor a Régiók Bizottságában:

               a)

               tagként:

                           —

                           Aleksandrs LIELMEŽS, Uldis AUGULIS helyére;

                     és

               b)

               póttagként:

                           —

                           Ligita GINTERE, Chairman of Jaunpils Local Municipality, Aleksandrs LIELMEŽS helyére,

                           —

                           Jānis NEIMANIS, Chairman of Grobiņa Town Municipality, Gunārs LAICĀNS helyére.

         2. cikk
   Ez a határozat elfogadásának napján lép hatályba.

      Kelt Brüsszelben, 2007. május 7-én.

            a Tanács részéről

            az elnök

         H. SEEHOFER

      (1)  HL L 56., 2006.2.25., 75. o.


title: 2008/523/EK: Az Európai Parlament határozata (2007. április 24.) az Eurojust 2005-ös pénzügyi évre vonatkozó költségvetésének végrehajtása alóli mentesítésről

text:
               15.7.2008

               HU

               Az Európai Unió Hivatalos Lapja

               L 187/135

         AZ EURÓPAI PARLAMENT HATÁROZATA
   (2007. április 24.)
   az Eurojust 2005-ös pénzügyi évre vonatkozó költségvetésének végrehajtása alóli mentesítésről
   (2008/523/EK)
   AZ EURÓPAI PARLAMENT,
   tekintettel az Eurojust 2005-ös pénzügyi évre szóló végleges éves beszámolójára (1),
   tekintettel a Számvevőszéknek az Eurojust 2005-ös pénzügyi évre vonatkozó végleges éves beszámolójáról szóló jelentésére, az Eurojust válaszaival együtt (2),
   tekintettel a Tanács 2007. február 27-i ajánlására (5711/2007 – C6-0080/2007),
   tekintettel az EK-Szerződésre és különösen annak 276. cikkére, valamint az EU-Szerződésre és különösen annak 41. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
   tekintettel a bűnözés súlyos formái elleni fokozott küzdelem céljából az Eurojust létrehozásáról szóló, 2002. február 28-i 2002/187/JHA tanácsi határozatra (4) és különösen annak 36. cikkére,
   tekintettel az 1605/2002/EK, Euratom rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
   tekintettel eljárási szabályzata 71. cikkére, valamint V. mellékletére,
   tekintettel a Költségvetési Ellenőrző Bizottság jelentésére, és az Állampolgári Jogi, Bel- és Igazságügyi Bizottság véleményére (A6-0120/2007),

               1.

               mentesítést ad az Eurojust ügyvezető igazgatója számára a 2005-ös pénzügyi évre vonatkozó költségvetésének végrehajtása alól;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Eurojust ügyvezető igazgatójának, a Tanácsnak, a Bizottságnak és a Számvevőszéknek, illetve gondoskodjon az Európai Unió Hivatalos Lapjában való közzétételről (L sorozat).

            az elnök

         Hans-Gert PÖTTERING

            a főtitkár

         Harald ROMER

      (1)  HL C 266., 2006.10.31., 34. o.

      (2)  HL C 312., 2006.12.19., 67. o.

      (3)  HL L 248., 2002.9.16., 1. o. Az 1995/2006/EK, Euratom rendelettel (HL L 390., 2006.12.30., 1. o.) módosított rendelet.

      (4)  HL L 63., 2002.3.6., 1. o. A 2003/659/JHA határozattal (HL L 245., 2003.9.29., 44. o.) módosított határozat.

      (5)  HL L 357., 2002.12.31., 72. o.

    ---documentbreak---

               15.7.2008

               HU

               Az Európai Unió Hivatalos Lapja

               L 187/136

         AZ EURÓPAI PARLAMENT ÁLLÁSFOGLALÁSA
   (2007. április 24.)
   az Eurojust 2005-ös pénzügyi évre vonatkozó általános költségvetésének végrehajtása alóli mentesítésről szóló határozat szerves részét képező megjegyzésekkel
   AZ EURÓPAI PARLAMENT,
   tekintettel az Eurojust 2005-ös pénzügyi évre szóló végleges éves beszámolójára (1),
   tekintettel a Számvevőszéknek az Eurojust 2005-ös pénzügyi évre vonatkozó végleges éves beszámolójáról szóló jelentésére, az Eurojust válaszaival együtt (2),
   tekintettel a Tanács 2007. február 27-i ajánlására (5711/2007 – C6-0080/2007),
   tekintettel az EK-Szerződésre és különösen annak 276. cikkére, valamint az EU-Szerződésre, és különösen annak 41. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
   tekintettel a bűnözés súlyos formái elleni fokozott küzdelem céljából az Eurojust létrehozásáról szóló, 2002. február 28-i 2002/187/JHA tanácsi rendeletre (4) és különösen annak 36. cikkére,
   tekintettel az 1605/2002/EK, Euratom rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
   tekintettel eljárási szabályzata 71. cikkére, valamint V. mellékletére,
   tekintettel a Költségvetési Ellenőrző Bizottság jelentésére, és az Állampolgári Jogi, Bel- és Igazságügyi Bizottság véleményére (A6-0120/2007),

               A.

               mivel a Számvevőszék kijelentette, hogy kellő mértékben megbizonyosodott a 2005. december 31-én zárt pénzügyi év éves beszámolójának megbízhatóságáról, valamint arról, hogy az alapjául szolgáló ügyletek egészében véve jogszerűek és szabályszerűek;

               B.

               mivel 2006. április 27-én a Parlament megadta a mentesítést az Eurojust igazgatója számára a 2004-es pénzügyi évre szóló költségvetés végrehajtására vonatkozóan (6), és a mentesítési határozatot kísérő állásfoglalásban a Parlament többek között

                           —

                           reményét fejezte ki, hogy teljes mértékben tájékoztatják a holland hatóságok szándékairól az Eurojust új helyszíneivel kapcsolatban; tájékoztatást várt különösen azzal a lehetőséggel kapcsolatban, hogy az Eurojust és az Europol ugyanabban az épületben kaphasson helyet, ennek feltételeiről és az állami hatóságok által az Eurojustnak e tekintetben adandó támogatásról,

                           —

                           megállapította, hogy az Eurojust a költségvetési hatóság által megállapított költségvetéstől eltérő költségvetést hajtott végre; kitartott amellett, hogy az Eurojustnak a helyes eljárásokat kell követnie, és a jövőben az ilyen változtatások végrehajtása előtt meg kell várnia a költségvetési hatóság jóváhagyását,

                           —

                           hangsúlyozta, hogy a számvitelért felelős tisztviselői és az engedélyezésre jogosult tisztviselői feladatok elkülönítésének elvét tiszteletben kell tartani, és hogy nem ismétlődhet meg a 2004-ben előállt helyzet, amikor a személyzet egyik tagja mindkét tisztséget betöltötte,

         Általános észrevételek az egyedi mentesítést igénylő EU-ügynökségek többségével kapcsolatban

               1.

               úgy véli, hogy a közösségi ügynökségek folyamatosan növekvő száma, valamint számos ügynökség tevékenysége nem illeszkedik egy átfogó politikai keretbe; úgy véli, hogy egyes ügynökségek feladatköre nem mindig tükrözi az Unió valós igényeit, sem pedig a polgárok elvárásait, valamint megállapítja, hogy nem mindig rendelkeznek jó hírnévvel és sajtónyilvánossággal;

               2.

               felkéri a Bizottságot ezért, hogy határozzon meg az új közösségi ügynökségek létrehozására vonatkozó átfogó politikai keretet; bármilyen új ügynökség létrehozása előtt nyújtson be költség-haszon tanulmányt, az ügynökségek, illetve az egyéb európai szervezetek képviseletei közötti párhuzamos tevékenységek elkerülése érdekében;

               3.

               felhívja a Számvevőszéket, hogy a Parlament határozatát megelőzően nyilvánítson véleményt a költség-haszon tanulmányról;

               4.

               felhívja a Bizottságot, hogy ötévente készítsen tanulmányt az egyes ügynökségek által generált hozzáadott értékről; felhívja az összes érintett intézményt, hogy amennyiben valamelyik ügynökség hozzáadott értékéről szóló negatív értékelés esetén tegyék meg a szükséges lépéseket az ügynökség megbízatásának újraformálására vagy bezárására;

               5.

               figyelembe véve a szabályozó ügynökségek folyamatosan növekvő számát, sajnálatát fejezi ki amiatt, hogy az ezen intézmények irányításáról szóló intézményközi megállapodástervezetre vonatkozó tárgyalások nem vezettek eredményre, és felkéri a Bizottság illetékes szolgálatait, hogy a Számvevőszékkel együttműködve tegyenek meg minden intézkedést egy ilyen megállapodás gyors létrehozására;

               6.

               megállapítja, hogy a Bizottság költségvetési felelőssége az ügynökségek és a Bizottság közötti kapcsolat szorosabbá tételét teszi szükségessé; felhívja a Bizottságot és a Tanácsot, hogy tegyenek meg minden szükséges lépést, hogy a Bizottság számára 2007. december 31-ig blokkoló kisebbséget biztosítsanak a szabályozó ügynökségek felügyelő testületeiben, illetve hogy ilyen blokkoló kisebbséget biztosítsanak az újonnan felállított ügynökségekben már a kezdetektől fogva;

               7.

               felhívja a Számvevőszéket, hogy éves jelentésében hozzon létre további fejezetet a Bizottság elszámolása alatt mentesítésben részesülő ügynökségek számára annak érdekében, hogy sokkal tisztább képet lehessen kapni az uniós források ügynökségek által történő felhasználásáról;

               8.

               emlékeztet arra az elvre, amelynek értelmében a Parlament általi mentesítés valamennyi közösségi ügynökségre vonatkozik – függetlenül attól, hogy részesülnek-e támogatásban vagy nem –, még abban az esetben is, ha alapszabályzatuk alapján egy másik mentesítő hatóság is közreműködik;

               9.

               felhívja a Számvevőszéket, hogy minden ügynökség esetében végezzen teljesítményértékelő ellenőrzéseket, és ezekről készítsen jelentést a Parlament illetékes bizottsága számára, beleértve a Költségvetési Ellenőrző Bizottságot is;

               10.

               megjegyzi, hogy az ügynökségek száma egyre nő, valamint összhangban a Bizottság ügynökségek működésére vonatkozó politikai felelősségével, amely felelősség jelentősen túlmegy egyfajta egyszerű logisztikai támogatáson, még nagyobb szükség van arra, hogy a Bizottság ügynökségek felállításával és ellenőrzésével megbízott főigazgatóságai közös megközelítést dolgozzanak ki az ügynökségekkel kapcsolatban; úgy véli, hogy az ügynökségekkel kapcsolatos valamennyi ügyre vonatkozó közös bizottsági megközelítés kialakítása felé pragmatikus lépés lenne egy olyan struktúra kidolgozása, amely hasonló ahhoz, amelyet az ügynökségek hoztak létre az illetékes főigazgatóságok közötti koordináció érdekében;

               11.

               felszólítja a Bizottságot, hogy javítsa az ügynökségeknek nyújtott adminisztratív és technikai segítséget tekintettel a Közösség egyre összetettebb adminisztratív szabályaira és technikai problémáira;

               12.

               megállapítja az összes közösségi ügynökségben a fegyelmi szerv hiányát, és felkéri a Bizottság szolgálatait, hogy tegyék meg a szükséges intézkedéseket egy ilyen mechanizmus lehető leggyorsabban történő létrehozására;

               13.

               üdvözli az uniós ügynökségek közötti koordinációban bekövetkezett jelentős javulást, amelynek köszönhetően az ügynökségek kezelni tudják az ismétlődő problémákat és hatékonyabban tudnak együttműködni a Bizottsággal és a Parlamenttel;

               14.

               úgy véli, hogy a több ügynökség által létrehozandó közös támogató szolgálat, amelynek célja a pénzügyi gazdálkodás informatikai rendszerének a Bizottság rendszerével történő összehangolása, olyan intézkedés, amelyet folytatni és bővíteni kell;

               15.

               felszólítja az ügynökségeket az adott terület kulcsszereplőivel való fokozottabb együttműködésre és összehasonlító teljesítményértékelésük (benchmarking) javítására; kéri a Bizottságot az általa szükségesnek ítélt olyan eszközök elfogadására, amelyek segítik az ügynökségeket abban, hogy javítsák hírnevüket és megerősítsék tevékenységeik láthatóságát;

               16.

               felszólítja a Bizottságot, tegyen javaslatot az ügynökségek által készítendő éves jelentések formátumának összehangolására, és dolgozzon ki teljesítménymutatókat, amelyek segítségével az ügynökségek hatékonysága összehasonlíthatóvá válik;

               17.

               felszólítja az ügynökségeket, hogy minden év elején határozzanak meg mutatókat, amelyek alapján teljesítményük mérhető lesz;

               18.

               felszólítja az ügynökségeket, hogy a reális tervezés és a kitűzött célok végrehajtása érdekében fokozottabban alkalmazzák a SMART célokat;

               19.

               egyetért abban a Számvevőszékkel, hogy a Bizottság felelősséggel tartozik az ügynökségek (pénz)gazdálkodásáért; ezért sürgeti a Bizottságot, hogy ellenőrizze, illetve ahol szükséges irányítsa és segítse a különböző ügynökségek vezetőségét, különösen a pályázati eljárások megfelelő alkalmazása, a felvételi eljárások átláthatósága, a hatékony és eredményes pénzgazdálkodás (alulköltés és túlzott költségvetés), illetve leginkább a belső ellenőrzési keretre vonatkozó szabályok megfelelő alkalmazásának vonatkozásában;

               20.

               úgy véli, hogy az ügynökségeknek munkaprogramjukban operatív és mérhető módon kell kifejezni tevékenységüket, és kellő figyelmet kell fordítaniuk a Bizottság belső ellenőrzési szabványaira;

         Egyedi észrevételek

               21.

               megjegyzi, hogy a költségvetés végrehajtása megmutatta, hogy az adott évre odaítélt előirányzatok 90 %-át kötötték le, és az általános kifizetési arány 84 % volt; megjegyzi továbbá, hogy a működési tevékenységek előirányzatainak (III. cím) felhasználási aránya az érintett pénzügyi év kötelezettségvállalási előirányzatainak csupán 80 %-át tette ki, és hogy a kötelezettségvállalások harmadát át kellett vinni a következő évre; megjegyzi, hogy az érintett évre átvitt kötelezettségvállalások több mint 15 %-át törölni kellett; felhívja az Eurojustot, hogy javítsa még tovább a működési kiadások programozását;

               22.

               megjegyzi, hogy a biztosok kollégiuma úgy döntött, hogy összesen 285 484 EUR értékben engedélyezi az előirányzatok nem automatikus átvitelét, és emlékeztet, hogy az ilyen átvitelt csak akkor engedélyezik, ha a kötelezettségvállalás előkészítő szakaszainak többsége a pénzügyi év vége előtt lezárult, azonban ebben az esetben ez nem így történt;

               23.

               hangsúlyozza, hogy az Eurojust továbbra sem rendelkezik saját költségvetési szabályzattal, és továbbra is a 2343/2002/EK, Euratom rendeletet alkalmazza; felhívja a Bizottságot, hogy tájékoztassa a Parlamentet az Eurojust által benyújtott szabályzattervezettel kapcsolatos véleményéről;

               24.

               felhívja az Eurojustot, hogy javítsa leltáreljárását;

               25.

               felhívja az Eurojustot, hogy tájékoztassa a Parlamentet, ha az igazgatósága belső ellenőrzési szabványt fogad el; aggasztja, hogy a formális működési és könyvvizsgálati eljárások jórészt hiányoznak, és hogy 2005-ben a fontos működési eljárásokkal kapcsolatos költségvetési kötelezettségvállalásokkal (beszerzés és munkaerő-felvétel) összefüggésben elvégzendő ellenőrzéseket tartalmazó listát nem dolgozták ki megfelelően; felhívja az Eurojustot, hogy a 2006. évi mentesítési eljárás céljaira időben nyújtsa be a Parlamentnek az e téren elért előrelépések rövid leírását;

               26.

               felhívja az Eurojustot, hogy tartsa tiszteletben a közbeszerzési eljárásokat és a szerződések igazgatását, és tartsa tiszteletben a keretmegállapodások számára a szabályozásban megállapított határidőket.

      (1)  HL C 266., 2006.10.31., 34. o.

      (2)  HL C 312., 2006.12.19., 67. o.

      (3)  HL L 248., 2002.9.16., 1. o. Az 1995/2006/EK, Euratom rendelettel (HL L 390., 2006.12.30., 1. o.) módosított rendelet.

      (4)  HL L 63., 2002.3.6., 1. o. A legutóbb a 2003/659/JHA határozattal (HL L 245., 2003.9.29., 44. o.) módosított határozat.

      (5)  HL L 357., 2002.12.31., 72. o.

      (6)  HL L 340., 2006.12.06., 112. o.


title: A Tanács (EU) 2015/1774 határozata (2015. október 1.) a Régiók Bizottsága egy spanyol póttagjának kinevezéséről

text:
               3.10.2015

               HU

               Az Európai Unió Hivatalos Lapja

               L 258/10

         A TANÁCS (EU) 2015/1774 HATÁROZATA
   (2015. október 1.)
   a Régiók Bizottsága egy spanyol póttagjának kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a spanyol kormány javaslatára,
   mivel:

               (1)

               A Tanács 2015. január 26-án és 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 határozatot (3)

               (2)

               Emilio DEL RÍO SANZ hivatali idejének lejártát követően a Régiók Bizottsága egy póttagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2020. január 25-ig, a Régiók Bizottsága póttagjává nevezi ki:

               —

               Dña Begoña MARTÍNEZ ARREGUI, Consejera de Presidencia, Relaciones Institucionales y Acción Exterior del Gobierno de La Rioja.

         2. cikk
   Ez a határozat az elfogadásának napján lép hatályba.

      Kelt Luxembourgban, 2015. október 1-jén.

            a Tanács részéről

            az elnök

         E. SCHNEIDER

      (1)  HL L 20., 2015.1.27., 42. o.

      (2)  HL L 31., 2015.2.7., 25. o.

      (3)  HL L 159., 2015.6.25., 70. o.


title: 2013/541/EU, Euratom: Az Európai Parlament határozata ( 2013. április 17. ) az Európai Kutatási Tanács Végrehajtó Ügynöksége 2011-es pénzügyi évre szóló költségvetésének végrehajtására vonatkozó mentesítésről

text:
               16.11.2013

               HU

               Az Európai Unió Hivatalos Lapja

               L 308/110

         AZ EURÓPAI PARLAMENT HATÁROZATA
   (2013. április 17.)
   az Európai Kutatási Tanács Végrehajtó Ügynöksége 2011-es pénzügyi évre szóló költségvetésének végrehajtására vonatkozó mentesítésről
   (2013/541/EU, Euratom)
   AZ EURÓPAI PARLAMENT,

               —

               tekintettel az Európai Unió 2011-es pénzügyi évre szóló általános költségvetésére (1),

               —

               tekintettel az Európai Unió 2011-es pénzügyi évre vonatkozó összevont éves beszámolójára (COM(2012) 436 – C7-0224/2012) (2),

               —

               tekintettel az Európai Kutatási Tanács Végrehajtó Ügynöksége 2011-es pénzügyi évre vonatkozó éves beszámolójára,

               —

               tekintettel a 2010. évi mentesítés nyomon követéséről szóló bizottsági jelentésre (COM(2012) 585) és az azt kísérő bizottsági szolgálati munkadokumentumokra (SWD(2012) 340 és SWD(2012) 330),

               —

               tekintettel a Bizottságnak a 2011-ben elvégzett belső ellenőrzésekről szóló, a mentesítésért felelős hatóság számára készített éves jelentésére (COM(2012) 563) és az azt kísérő bizottsági szolgálati munkadokumentumra (SWD(2012) 283),

               —

               tekintettel a Számvevőszéknek az Európai Kutatási Tanács Végrehajtó Ügynöksége 2011-es pénzügyi évre vonatkozó éves beszámolójáról szóló jelentésére, az ügynökség válaszaival együtt (3),

               —

               tekintettel a Számvevőszék 2011-es pénzügyi évre vonatkozó, az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (4),

               —

               tekintettel a Tanács 2013. február 12-i ajánlására a 2011-es pénzügyi évre szóló költségvetés végrehajtására vonatkozóan a végrehajtó ügynökségeknek adandó mentesítésről (05754/2013 – C7-0039/2013),

               —

               tekintettel az Európai Unió működéséről szóló szerződés 317., 318. és 319. cikkére és az Euratom-Szerződés 106a. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (5) és különösen annak 55., 145., 146. és 147. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (6) és különösen annak 62., 164., 165. és 166. cikkére,

               —

               tekintettel a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló, 2002. december 19-i 58/2003/EK tanácsi rendeletre (7) és különösen annak 14. cikke (3) bekezdésére,

               —

               tekintettel a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló 58/2003/EK tanácsi rendelet alkalmazásában a végrehajtó hivatalok pénzügyi szabályzásáról szóló, 2004. szeptember 21-i 1653/2004/EK bizottsági rendeletre (8) és különösen annak 66. cikke első és második bekezdésére,

               —

               tekintettel az 58/2003/EK tanácsi rendelet alkalmazásában a felderítő kutatás területén az Ötletek közösségi egyedi program igazgatásával megbízott Az Európai Kutatási Tanács Végrehajtó Ügynöksége létrehozásáról szóló, 2007. december 14-i 2008/37/EK bizottsági határozatra (9),

               —

               tekintettel eljárási szabályzata 76. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a többi érintett bizottság véleményére (A7-0116/2013),

               A.

               mivel az Európai Unióról szóló szerződés 17. cikkének (1) bekezdése értelmében a Bizottság végrehajtja a költségvetést és irányítja a programokat, és mindezt az Európai Unió működéséről szóló szerződés 317. cikkének értelmében a tagállamokkal együttműködésben, saját felelősségére végzi, a hatékony és eredményes pénzgazdálkodás elveinek tiszteletben tartásával,

               1.

               mentesítést ad az Európai Kutatási Tanács Végrehajtó Ügynöksége igazgatója számára az ügynökség 2011-es pénzügyi évre szóló költségvetésének végrehajtására vonatkozóan;

               2.

               megjegyzéseit az Európai Unió 2011-es pénzügyi évre szóló általános költségvetésének végrehajtására (III. szakasz – Bizottság és végrehajtó ügynökségek) vonatkozó mentesítésről szóló határozatok szerves részét képező állásfoglalásban foglalja össze;

               3.

               utasítja elnökét, hogy továbbítsa ezt a határozatot, az Európai Unió 2011-es pénzügyi évre szóló általános költségvetésének végrehajtására (III. szakasz – Bizottság és végrehajtó ügynökségek) vonatkozó mentesítésről szóló határozatot és az e határozatok szerves részét képező állásfoglalást az Európai Kutatási Tanács Végrehajtó Ügynöksége igazgatójának, a Tanácsnak, a Bizottságnak, az Európai Unió Bíróságának, valamint a Számvevőszéknek, továbbá gondoskodjon az Európai Unió Hivatalos Lapjában való közzétételről (L sorozat).

            az elnök

         Martin SCHULZ

            a főtitkár

         Klaus WELLE

      (1)  HL L 68., 2011.3.15.

      (2)  HL C 348., 2012.11.14., 1. o.

      (3)  HL C 388., 2012.12.15., 151. o.

      (4)  HL C 348., 2012.11.14., 130. o.

      (5)  HL L 248., 2002.9.16., 1. o.

      (6)  HL L 298., 2012.10.26., 1. o.

      (7)  HL L 11., 2003.1.16., 1. o.

      (8)  HL L 297., 2004.9.22., 6. o.

      (9)  HL L 9., 2008.1.12., 15. o.


title: 2008/34/EK: A Tanács határozata ( 2007. december 6. ) a Régiók Bizottsága egy finn póttagjának kinevezéséről

text:
               11.1.2008

               HU

               Az Európai Unió Hivatalos Lapja

               L 8/12

      A TANÁCS HATÁROZATA

   (2007. december 6.)
   a Régiók Bizottsága egy finn póttagjának kinevezéséről
   (2008/34/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a finn kormány javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               Håkan NORDMAN lemondását követően a Régiók Bizottsága egy póttagjának helye megüresedett,

         A KÖVETKEZŐKÉPPEN HATÁROZOTT:
   1. cikk
   A Tanács Martina MALMBERG-et, Inkoo város tanácsának elnökét a jelenlegi hivatali idő fennmaradó részére, azaz 2010. január 25-ig kinevezi a Régiók Bizottsága póttagjának.
   2. cikk
   Ez a határozat az elfogadásának napján lép hatályba.

      Kelt Brüsszelben, 2007. december 6-án.

            a Tanács részéről

            az elnök

         A. COSTA

      (1)  HL L 56., 2006.2.25., 75. o.